**Noteikumu projekta “Grozījums Ministru kabineta 2018.gada 28.augusta noteikumos Nr.555 “Veselības aprūpes pakalpojumu organizēšanas un samaksas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2019.gada 29.janvāra Ministru kabineta sēdē protokollēmums Nr.4, 24.§ |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gada 29.martā Lielbritānijas un Ziemeļīrijas Apvienotā Karaliste (turpmāk – Apvienotā Karaliste) uz Līguma par Eiropas Savienību 50.panta pamata iesniedza paziņojumu par nodomu izstāties no Savienības. Tas nozīmē, ka ar izstāšanās dienu no Eiropas Savienības Apvienotā Karaliste būs trešā valsts un uz Apvienoto Karalisti pēc izstāšanās vairs neattieksies tie nosacījumi, kas attiecas uz pārējām Eiropas Savienības dalībvalstīm. Atbilstoši Ministru kabineta 2018.gada 28.augusta noteikumiem Nr.555 “Veselības aprūpes pakalpojumu organizēšanas un samaksas kārtība” (turpmāk – noteikumi Nr.555) Nacionālais veselības dienests Latvijā apdrošinātai personai atmaksā no personīgajiem līdzekļiem segtos izdevumus par citā Eiropas Savienības dalībvalstī, Eiropas Ekonomikas zonas valstī vai Šveicē saņemtajiem veselības aprūpes pakalpojumiem un veic savstarpējos norēķinus ar citām Eiropas Savienības dalībvalstīm, Eiropas Ekonomiskās zonas valstīm un Šveici par veselības aprūpes pakalpojumiem, kas saņemti, uzrādot Eiropas veselības apdrošināšanas karti, tās aizvietojošo sertifikātu, S1 veidlapu “Apliecinājums tiesībām saņemt veselības aprūpi” un S2 veidlapu “Apliecinājums tiesībām uz plānveida ārstēšanu”. Informāciju par Latvijas valsts piederīgo saņemtajiem veselības aprūpes pakalpojumiem Nacionālais veselības dienests var saņemt pat gadu pēc veselības aprūpes pakalpojuma sniegšanas. Līdz ar to informāciju par Latvijas valsts piederīgajiem Apvienotajā Karalistē, piemēram, 2018.gadā, sniegtajiem veselības aprūpes pakalpojumiem, Nacionālais veselības dienests var saņemt vēl 2019.gadā, tajā skaitā arī pēc datuma, kad Apvienotā Karaliste vairs nebūs Eiropas Savienības dalībvalsts.Ņemot vērā minēto ir nepieciešams noteikt tiesības Nacionālajam veselības dienestam atmaksāt tos Apvienotās Karalistes Latvijas valsts piederīgajiem sniegtos veselības aprūpes pakalpojumus, kuri saņemti vai kuru saņemšana uzsākta līdz dienai, kad Apvienotā Karaliste izstājusies no Eiropas Savienības. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālais veselības dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attieksies uz tiem Latvijas iedzīvotājiem, kas līdz izstāšanās dienai ir saņēmuši vai uzsākuši saņemt veselības aprūpes pakalpojumus Apvienotajā Karalistē saskaņā ar noteikumiem Nr.555. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālais veselības dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav plānota papildu ietekme uz pārvaldes funkcijām un institucionālo struktūru.  |
| 3. | Cita informācija | Nav |

Veselības ministre Ilze Viņķele

Vīza: Valsts sekretāre Daina Mūrmane-Umbraško

Jurševica, 67876186

anita.jursevica@vm.gov.lv